ພວກປະທ້ວງ ແລະຕຳຫຼວດ ປະທະກັນອີກ ທີ່ເມືອງ Ferguson (ວີດີໂອ/ສະໄລດ໌)
ພວກປະທ້ວງ ແລະເຈົ້າໜ້າທີ່ຕຳຫລວດ ປະທະກັນອີກຄັ້ງໃໝ່ ທີ່ເມືອງ Furguson ລັດ Missouri ທ່າມ​ກາງ ​ຄວາ​ມ​​ເຄັ່ງ​ຕຶງ ທີ່​ພົວພັນ​ກັບຕຳຫຼວດ​ຜິວ​ຂາວຄົນ​ນຶ່ງ ​ຍິງ​ໄວ​ລຸ່ນຜິວ​ດຳ ​ທີ່​ບໍ່​ມີ​ອາວຸດ​​ຄົນ​ນຶ່ງເສຍ​ຊີວິດ​ໄປນັ້ນ.
ພວກປະທ້ວງແລະຕຳຫລວດ ໄດ້ປະທະກັນອີກຄັ້ງໃໝ່ ໃນຕອນ ຄ່ຳຂອງຄືນ ວານນີ້ ທີ່ເມືອງ Ferguson ລັດ Missouri ໃນພາກ ກາງ ຂອງສະຫະລັດ ທ່າມກາງຄວາມເຄັ່ງຕຶງ ທີ່ພົວພັນກັບຕຳ ຫຼວດຜິວຂາວຄົນນຶ່ງ ຍິງໄວລຸ່ນຜິວດຳ ທີ່ບໍ່ມີອາວຸດຄົນນຶ່ງເສຍຊີ ວິດໄປນັ້ນ ພວກຕຳຫຼວດໃນຊຸດປາບຈະລາຈົນ ໄດ້ຍິງລະເບີດຄວັນແລະລະ ເບີດນໍ້າ ຕາເຂົ້າໃສ່ພວກປະທ້ວງ ທີ່ພາກັນໂຮມຊຸມນຸມກັນ ຢູ່ຕາມ ຖະໜົນຫົນທາງ ໃນເມືອງ Ferguson ທີ່ໄດ້ເກີດການຈະລາຈົນ ວຸ້ນວາຍຂຶ້ນ ຫລັງຈາກການປະທ້ວງທີ່ສະຫງົບ ມີການແກວ່ງ“ລະ ເບີດນໍ້າມັນ” ແລະກວດແກ້ວຕ່າງໆ ໄປໃສ່ທິດທາງລົດຫຸ້ມເກາະຂອງຕຳຫລວດ ຮ້ອຍຕຳຫຼວດເອກ Ron Johnson ໄດ້ກ່າວຕໍ່ບັນດານັກຂ່າວ ໃນຕອນເຊົ້າວັນອັງຄານ ມື້ນີ້ວ່າ ພວກເຈົ້າໜ້າທີ່ຕໍາຫລວດໄດ້ຖືກໂຈມຕີ ແຕ່ບໍ່ໄດ້ຍິງຕອບໂຕ້ຄືນແມ່ນແຕ່ລູກດຽວ ທ່ານເວົ້າວ່າ ມີພວກປະທ້ວງ 2 ຄົນໄດ້ຮັບບາດເຈັບ ຈາກລູກປືນ ທີ່ຍິງມາຈາກ ພາຍໃນ ກຸ່ມຂອງພວກປະທ້ວງເອງ ພວກປະທ້ວງ ຫຼາຍຄົນປາກົດວ່າ ພາກັນທ້າທາຍຕໍ່ຄຳສັ່ງ ຂອງຕຳຫລວດທີ່ໃຫ້ແຍກຍ້າຍກັນໜີ ແລະທ່ານ Johnson ກ່າວວ່າ 31 ຄົນໄດ້ຖືກຈັບ ທ່ານໃຫ້ຂໍ້ສັງເກດວ່າ ການປະທ້ວງສ່ວນໃຫຍ່ໄດ້ດຳເນີນໄປດ້ວຍຄວາມສະຫງົບ ແຕ່ ມີກຸ່ມຄົນນ້ອຍໆຈຸນຶ່ງ ໄດ້ຫັນການປະທ້ວງ ໃຫ້ເປັນຄວາມຮຸນແຮງ ທ່ານເວົ້າວ່າ ເຈົ້າໜ້າທີ່ຈະບໍ່ປ່ອຍໃຫ້ພວກກະທຳຄວາມຜິດ ເປັນຜູ້ກຳນົດ ຄວາມໝາຍ ຂອງປະຊາຄົມໃນເມືອງ Ferguson ມີການແນມເຫັນກຳລັງພິທັກຊາດ ຫລື National Guard ຢູ່ອີກສົ້ນນຶ່ງ ທີ່ໄກອອກໄປ ຈາກການໂຮມຊຸມນຸມປະທ້ວງ ທະຫານດັ່ງກ່າວໄດ້ໄປເຖິງເມືອງ Ferguson ໃນມື້ວັນ ຈັນວານນີ້ ຕາມການຮ້ອງຂໍຂອງຜູ້ປົກຄອງລັດ Missouri ທ່ານ May Nixon ເພື່ອເສີມ ກຳລັງຕຳຫຼວດ ຫລັງຈາກໄດ້ມີການປະທ້ວງຢ່າງ ຮຸນແຮງເປັນເວລາຫຼາຍໆມື້ ການປະເຊີນໜ້າໄດ້ເກີດຂຶ້ນຢູ່ໃກ້ໆຫົນທາງແຫ່ງນຶ່ງ ບ່ອນທີ່ ທ້າວ Michael Brown ອາຍຸ 18 ປີ ໄດ້ຖືກຍິງຕາຍໂດຍຕຳຫຼວດທ້ອງຖິ່ນຄົນນຶ່ງ ເມື່ອ ວັນທີ 9 ສິງຫາຜ່ານມາ